SA’ners leef nou langer, sê ministerArgieffoto “Suid-Afrikaners leef langer; ŉ mylpaal wat gevier mag word,” het Radebe tydens die bekendstelling van die regering se ontwikkelingsaanwyser vir 2014 gesê. “Die toename in lewensverwagting kan toegeskryf word aan die konstante verbetering in die implementering van omvattende strategieë in die stryd teen die las van siekte, insluitend oordraagbare siektes – veral MIV/vigs en tuberkulose – en die afname in baba- en kindersterftes,” het hy gesê. Volgens Radebe het die lewensverwagting in Suid-Afrika van 52,7 jaar in 2004 tot 61,2 jaar in 2014 toegeneem. “Kindersterftes het van 58 tot 34 sterftes per duisend lewendige geboortes afgeneem tussen 2002 en 2004.” Die ontwikkelingsaanwysers is numeriese aanwysers van veranderinge en langtermyn-neigings in Suid-Afrika. Die aanwysers word gebruik as kriteria om vordering te meet en die regering te help om die doeltreffendheid van regeringsbeleid en ingrypings te meet in die bereiking van nasionale doelwitte op die gebied van ontwikkeling.